**OSNOVNA ŠKOLA PROF. FILIPA LUKASA**

**KAŠTEL STARI**

**Povjerenstvo za procjenu odnosno testiranje**

**i vrednovanje kandidata za zapošljavanje**

Klasa: 602-02/20-01/1325

Urbroj: 2134/01-14-3-20-1

Kaštel Stari, 9. studenog 2020. godine

Na temelju članka 107. stavka 9. Zakona o odgoju i obrazovanju u osnovnoj i srednjoj školi

(Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19. i 64/20.) i članka 14. stavka 5. Pravilnika o postupku zapošljavanja te procjeni i vrednovanju kandidata za zapošljavanje u OŠ prof. Filipa Lukasa, Kaštel Stari Povjerenstvo za procjenu odnosno testiranje i vrednovanje kandidata za zapošljavanje donosi

**ODLUKU**

**o načinu procjene odnosno testiranja kandidata prijavljenih na natječaj**

**I.**

Za natječaj objavljen dana 27. listopada 2020. godine na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči OŠ prof. Filipa Lukasa, Kaštel Stari, za radno mjesto učitelja/ice informatike na neodređeno nepuno radno vrijeme u OŠ prof. Filipa Lukasa, Kaštel Stari (1 izvršitelj/ica) utvrđuje se sljedeći način procjene odnosno testiranja kandidata:

**usmeno testiranje kandidata i razgovor (intervju).**

*Usmeno testiranje* provest će se iz područja poznavanja i primjene propisa koji se odnose na djelatnost osnovnog obrazovanja, i to iz sljedećih pravnih izvora:

1. Zakon o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 16/12., 86/12., 94/13.,152/14.,7/17.,68/18.,98/19. i 64/20.)
2. Pravilnik o načinima, postupcima i elementima vrednovanja učenika u osnovnoj i srednjoj školi (Narodne novine, broj 112/10. i 82/19.)
3. Pravilnik o kriterijima za izricanje pedagoških mjera (Narodne novine, broj 94/15. i 3/17.)
4. Odluka o donošenju kurikuluma za nastavni predmet informatika za osnovne škole i gimnazije u RH (Narodne novine, broj 28/18.)

*Na razgovoru (intervjuu)* članovi Povjerenstva vrednuju znanja, sposobnosti, vještine, interese, vještine komuniciranja, profesionalne ciljeve i motivaciju kandidata za rad u Školi te rezultate ostvarene u njihovu dosadašnjem radu.

Testiranje će se održati dana 17. studenog 2020. godine u 13:00 sati u knjižnici Škole.

**II.**

Ova Odluka stupa na snagu danom donošenja.

Povjerenstvo za procjenu odnosno testiranje

i vrednovanje kandidata za zapošljavanje